সুই সম্রাট ইয়াং
সুই সম্রাট ইয়াং (隋煬帝, ৫৬৯ – এপ্রিল ১১, ৬১৮) ছিলেন সুই সম্রাট ওয়েনের দ্বিতীয় পুত্র এবং সুই সাম্রাজ্যের দ্বিতীয় সম্রাট। তার পারিবারিক নাম ছিল ইয়াং গুয়াং, অন্য নাম ইয়াং, ডাকনাম আমো, এবং তার নাতী ইয়াং তংয়ের সংক্ষিপ্ত রাজত্বকালে সম্রাট মিং নামে পরিচিত ছিলেন। সম্রাট ওয়েন ৫৮১ সালে সুই সাম্রাজ্য প্রতিষ্ঠা করলে ইয়াং গুয়াংকে জিনের যুবরাজ করেন। ৫৮৮ সালে তাকে পাঁচ সৈন্যদলের প্রধান করে দক্ষিণে চেন সাম্রাজ্য আক্রমণে জন্য পাঠানো হয় এবং তিনি তার সফলতার জন্য প্রশংসিত হন। তার এই সফলতা এবং তার বড় ভাই সুই যুবরাজ ইয়াং ইয়ংয়ের বিরুদ্ধে তার মিথ্যা প্রমাণাদি তাকে ৬০০ সালে রাজদরবারের যুবরাজ হতে সাহায্য করে। ৬০৪ সালে তার পিতা সম্রাট ওয়েনের মৃত্যুর পর, যদিও অনেক ইতিহাসবেত্তা ধারণা করেন তাকে ইয়াং গুয়াংয়ের নির্দেশে হত্যা করা হয়, তিনি সম্রাট ইয়াং উপাধি নিয়ে সিংহাসনে আরোহণ করেন।
সুই সম্রাট ওয়েন
৫৮২ সালে তিনি ইয়ুচি জিওংকে সমর্থন না দেওয়ায় পশ্চিম লিয়াং সম্রাট মিং-এর প্রতি কৃতজ্ঞতাস্বরূপ পশ্চিম লিয়াংয়ের রাজধানী জিয়াংলিং থেকে সেনা প্রত্যাহার করে স্বাধীনভাবে সরকার পরিচালনা করতে অনুমতি দেন। এছাড়া তিনি সম্রাট মিংয়ের কন্যা সিয়াওকে তার পুত্র জিন যুবরাজ ইয়াং গুয়াংয়ের স্ত্রী ও যুবরাজ্ঞী হিসেবে গ্রহণ করেন। ৫৮৫ সালে সম্রাট মিংয়ের মৃত্যুর পর পশ্চিম লিয়াং সম্রাট জিং সিংহাসনে আরোহণ করলে সম্রাট ওয়েন পুনরায় জিয়াংলিংয়ে সেন মোতায়ন করেন এবং পশ্চিম লিয়াং অঞ্চল তার সেনা শাসনের অধীনে নিয়ে আসেন।